
PARLAMENTUL ROMÂNIEI

CAMERA DEPUTAŢILOR

Comisia pentru tehnologia informaţiei şi comunicaţiilor

PLx nr.812/2015
AVIZ

asupra proiectului de Lege pentru aprobarea Ordonanţei Guvernului nr.13/2015 privind utilizarea unor date din registrele cu numele pasagerilor în cadrul cooperării transfrontaliere pentru prevenirea şi combaterea actelor de terorism, a infracţiunilor conexe acestora şi a infracţiunilor contra securităţii naţionale, precum şi pentru prevenirea şi înlăturarea ameninţărilor la adresa securităţii naţionale
În conformitate cu prevederile art.95  din Regulamentul Camerei Deputaţilor republicat, Biroul permanent a trimis Comisiei pentru tehnologia informaţiei şi comunicaţiilor, spre avizare cu proiectul de Lege pentru aprobarea Ordonanţei Guvernului nr.13/2015 privind utilizarea unor date din registrele cu numele pasagerilor în cadrul cooperării transfrontaliere pentru prevenirea şi combaterea actelor de terorism, a infracţiunilor conexe acestora şi a infracţiunilor contra securităţii naţionale, precum şi pentru prevenirea şi înlăturarea ameninţărilor la adresa securităţii naţionale (PLx nr.812/2015).

Proiectul de lege are ca obiect stabilirea regulilor privind transmiterea către autoritățile române și utilizarea de către acestea a unor date din registrele cu numele pasagerilor aeronavelor în cadrul cooperării transfrontaliere pentru prevenirea și combaterea actelor de terorism, a infracțiunilor conexe acestora și a infracțiunilor contra securității naționale, precum și pentru prevenirea și înlăturarea amenințărilor la adresa securității naționale.

Consiliul Legislativ a avizat favorabil proiectul de lege, cu observaţii şi propuneri, conform avizului nr. 739/09.07.2015.
Senatul a adoptat proiectul de lege, în ședința din data de 10.11.2015.
În raport cu obiectul de reglementare, proiectul de lege se încadrează în categoria legilor ordinare. 
Potrivit dispozițiilor art.75 alin. (1) din Constituția României, republicată, Camera Deputaților este Cameră decizională.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru tehnologia informaţiei şi comunicaţiilor au dezbătut proiectul de lege şi au hotărât, cu majoritate de voturi a membrilor prezenţi, avizarea favorabilă a acestuia cu amendamentul din anexă. 
 PREŞEDINTE,  

Daniel Vasile Oajdea
Anexă

Amendamente admise 

la proiectului de Lege pentru aprobarea Ordonanţei Guvernului nr.13/2015 privind utilizarea unor date din registrele cu numele pasagerilor în cadrul cooperării transfrontaliere pentru prevenirea şi combaterea actelor de terorism, a infracţiunilor conexe acestora şi a infracţiunilor contra securităţii naţionale, precum şi pentru prevenirea şi înlăturarea ameninţărilor la adresa securităţii naţionale

	Nr.

crt.
	Ordonanţa Guvernului nr.13/2015 privind utilizarea unor date din registrele cu numele pasagerilor în cadrul cooperării transfrontaliere pentru prevenirea şi combaterea actelor de terorism, a infracţiunilor conexe acestora şi a infracţiunilor contra securităţii naţionale, precum şi pentru prevenirea şi înlăturarea ameninţărilor la adresa securităţii naţionale


	Text Senat
	Text propus de comisie
	Motivare

	11
	……………………………………………….

ARTICOLUL 3 
Principiile generale privind utilizarea datelor PNR
(1) In temeiul prezentei ordonanțe, datele PNR se transmit de către transportatorii aerieni exclusiv către UNIP.

(2) Datele PNR cuprinse in Sistemul de evidenta a datelor PNR se utilizează doar pentru următoarele scopuri:
a) prevenirea si combaterea actelor de terorism prevăzute la art. 32 din Legea nr. 535/2004 privind prevenirea si combaterea terorismului, cu modificările și completările ulterioare;
b) prevenirea si combaterea infracțiunilor conexe actelor de terorism prevăzute la art. 33, 331, 35 si 36 din Legea nr. 535/2004, cu modificările si completările ulterioare;
c) prevenirea si combaterea infracțiunilor contra securității naționale prevăzute la titlul X al Partii speciale a Codului penal;
d) prevenirea si înlăturarea amenințărilor la adresa securității naționale prevăzute la art. 3 din Legea nr. 51/1991, republicata.
(3) Datele PNR cuprinse in Sistemul de evidenta a datelor PNR sunt evaluate exclusiv de către personalul UNIP potrivit art. 9. Este interzisa transmiterea către autoritățile competente de date PNR care nu reprezintă rezultatul unei evaluări realizate de către personalul UNIP.
(4) Autoritățile competente utilizează datele PNR primite de la UNIP in cadrul activităților proprii realizate in scopurile prevăzute la alin. (2), cu următoarele limitări:
a) dispunerea oricărei masuri cu caracter obligatoriu împotriva unei persoane exclusiv in baza evaluării datelor PNR este interzisa;
b) evaluarea datelor PNR pentru a preveni si a combate alte infracțiuni sau amenințări care nu sunt prevăzute la alin. (2) este interzisa.
……………………………………………….
	……………………………………………
Nemodificat
…………………………………………..
	………………………………………
La art.3 după alin.(4) se introduce un nou alineat, alin.(5) cu următorul cuprins:
(5) „Datele prevăzute la alin. (2) constituie secret de serviciu.”
……………………………………….

	Pentru o mai bună protecție a datelor cu caracter personal ale pasagerilor.

